Luciano José Cabral Duarte

Luciano José Cabral Duarte (Aracaju, 1925eko urtarrilaren 21a – ibidem, 2018ko maiatzaren 29a) brasildar elizgizon katolikoa izan zen. 1966tik 1971ra Aracajuko apezpiku laguntzailea izan zen, eta 1971tik 1998ra artxidiozesi bereko artzapezpikua. Filosofia irakaslea eta Sergipeko Unibertsitate Federalaren sortzaileetako bat izan zen.

 Bizitza 
José de Góes Duarte eta Célia Cabralen semea, Luciano José Cabral Duarte 1925eko urtarrilaren 21ean jaio zen. Aracajuko katedralean bataiatu zuten 1925eko otsailaren 7an.

Ikasle Artisauen Eskolan (geroago Eskola Teknikoa eta gaur egun IFS) ikasi zuen, 11 urterekin Jesusen Bihotz Guztiz Santuaren apaizgaitegi txikian sartu aurretik. 1942an, Pernambuco estatuko Olindako apaizgaitegira joan zen, eta 1945eko otsailean São Leopoldora (Hegoaldeko Rio Grande), non apaiz izateko beharrezkoak ziren ikasketak burutu zituen. 1948ko urtarrilaren 18an apaiztu zen Fernando Gomes dos Santos Penedoko apezpikuaren eskutik. 

1966ko uztailaren 14an, Paulo VI.a aita santuak Aracajuko apezpiku laguntzaile eta Gadiaufalako apezpiku titular izendatu zuen. Urriaren 2an apezpiku ordenatu zuten. Kontsakratzaile nagusia José Vicente Távora Aracajuko artzapezpikua izan zen, eta beste kontsakratzaileak, berriz, José Bezerra Coutinho Estânciako apezpikua eta José Brandão de Castro Propriáko apezpikua.

1971ko otsailaren 12an Aracajuko artzapezpiku izatera iritsi zen. 1998ko abuztuaren 26an dimisioa eman zuen, José Palmeira Lessak ordezkatuta.

Aracajuko bere etxean hil zen 2018ko maiatzaren 29ko arratsaldean, 93 urte zituela.

 Liburuak 

 Europa, Ver e Olhar. Aracaju : Sociedade de Cultura Artística de Sergipe/Livraria Regina, 1960
 Europa e Europeus. São Paulo: Livraria Edurora Flamboyant, 1961 (Europa, Ver e Olhar liburuaren berrargitalpena)
 Viagem aos Estados Unidos. Aracaju: Sociedade Artística de Sergipe/ Livraria Regina, 1962
 Índia a Vôo de Pássaro. Aracaju : Sociedade Artística de Sergipe/Livraria Regina, 1970
 Estrada de Emaús. Petrópolis, RJ: Editora Vozes Ltda., 1971
 A Igreja às Portas do Ano 2000
 La Nature de l'intelligence dans le thomisme et dans la philosophie de Hume (doktore-tesia)

 Ondorengotza apostolikoa 

 Erreferentziak 

 Kanpo estekak 

Kategoria:Aracajuarrak
Kategoria:Brasilgo katolikoak
Kategoria:Brasilgo artzapezpikuak
Kategoria:Paulo VI.ak izendatutako apezpikuak
Kategoria:Brasilgo irakasleak
Kategoria:Parisko Unibertsitateko ikasleak